Dis eintlik ‘Lesufisering’ van land | Netwerk24
Dis eintlik ‘Lesufisering’ van land
Deur Gt Robertson, Kaapstad 28 Desember 2019 00:00
Die hoofartikel “ANC is steeds gevangene van sy totalitêre verlede” (24.12) som die politieke situasie in Suid-Afrika 100% reg op.
Ek dink die EFF is reeds ’n soort rooi leërtjie met sy jongste “bosinisiasieskole” subtiel op sleeptou.
Trouens, die skrywer kon dit eintlik die ANC/EFF/SAKP se gesamentlike “totalitêre Lesufisering” van die land genoem het.
Nie net sport en onderwys word nou ingekatrol nie, maar ook die ekonomie, kuns en kultuur, en die regstelsel – kortom, alles.
“Dekolonisering”, “nasionalisering” (met “onteiening sonder vergoeding”) en “meer rewolusies” word as verskonings gebruik.
Soos Die Burger tereg opmerk: “Vasgevang in hul eie totalitêre verlede” asook “die rewolusie duur voort”, soos gepropageer deur Ramaphosa by Bergville, nogal op “Versoeningsdag” 2019.
Meer oor: Mystem | Regering | Anc | Briewe